20 WALTER DE HENLE 



descurement de forsses e pus estramer sure. E si forge 

 demurge outre la prise de sustenance de votre estor le 

 facet estramer dedens la curt e de hors en wascels. E 

 votre berchere facet encement estramer e vos faudes en- 

 sement. E auant ke la sekeresse de marz veyne vos fenz 

 facet venyr ensemble ke sunt esparpylez en la curt e de 

 hors. E quant vos deuet marler ou fens caryer eet vne 

 home de ky vos fyet ke seyt outre les carecters le primer ior 

 e ke il veye ke eus facent ben lur ouerayne e sanz feyntyse. 

 E ala fyn de la iornee veyet cumben eus vnt fet e de 

 tant respoynent checune iornee si eus ne sachent mustrer 

 certeyne desturbance. Vos fenz ke sunt medles od tere les 

 metet sur tere sabelouse si vos le hauet pur quey ? io le vos 

 dirray. Le tens deste est chaut e le sabelun est chaut e 

 les fens sunt chaus. E kant les treys chalynes sasem- 

 blent par la grant chalyne si flestrysent apres la seynt loan 

 les orges ke cressent en sabelun cum vos purret veer la ' vos 

 alet par pays en plusurs lyus. Au uespre la tere ke est 

 medle od fens refreydyst le sabelon e noryt vne rosee e 

 partant est le ble meuz sauue. Vos teres femet e ne les 

 arret mye trop parfount pur ceo ke fens gastent en descen- 

 dant. Ore vos dyray quel auantage vos aueret des fens ke 

 sunt medles oue tere si les fens fussent pur de eumeymes il 

 dureynt deus anz ou treys solum ceo ke la tere est freyde 

 ou chaude. Les fens medles oue tere vos durunt al duble 

 mes il ne serrunt mye si poynanz. By en sauet ke marie 

 dure plus ke fens pur quey ? pur ceo ke fens wastent en 

 descendant e marie en amuntant. E pur quey durent les 

 fens medles plus longement ke les fens purs ? io le vos dyray. 

 Les fens e la tere ke sunt aers ensemble la tere sustent las 

 fens ke il ne poent gaster endenscendant tant cum dusent 

 naturelment pur quey io vos diray ke fenz facet noryr solum 

 votre pouer. E vos fens quant sunt esparpylez e vn poy 

 arosez adonc est seson ke il seyent reuerses adonc la tere 

 e les fens se prouent de meuz ensemble. E si vos metet 

 vos fens sur waret il serrunt tut le plus au rebyner reuerse 



1 [ou.] 



